### Beslutninger

Sagens behandling udsat.

Et flertal i udvalget besluttede, at den politiske behandling af havneudvidelsessagerne i udvalget skulle afsluttes inden sommerferien og sendes med udvalgserklæring til behandling på byrådsmødet den 21. juni 2023. Flertallet besluttede desuden at henstille til, at udvalget i videst muligt omfang prioriterer at behandle øvrige byrådshenviste sager inden sommerferien, så de ligeledes kan sendes tilbage til byrådet med henblik på behandling på byrådsmødet den 21. juni 2023. Flertallet pålagde på den baggrund formand og forvaltning at lægge en plan for afvikling af udvalgets møder frem til sommerferien, som imødekommer flertallets ønsker, herunder ved at udvide møderne, dog således at foretræderne prioriteres afviklet i den ordinære mødetid.

Et mindretal bestående af Justina Ravn, Morten Dam og Casper Rasmussen kunne ikke tilslutte sig flertallets beslutning. De fandt ikke, at der var saglige begrundelser for at havneudvidelsessagerne skulle fremskyndes til en beslutning før sommerferien. De støttede, at foretræde til sagerne afvikledes før sommerferien både for at fremme sagernes behandling og i respekt for de foretrædende. De fandt det uansvarligt, useriøst og udemokratisk med en tvungen politisk behandling før sommerferien, da der ikke vil være tilstrækkelig tid til at belyse sagerne ordentlig, til at behandle de mange spørgsmål, der er rejst under sagens behandling i byrådssalen, i udvalget og af borgerne eller til at drøfte sagerne i udvalget.

Desuden protesterede de over den udvidede mødetid, det vil medføre, og over, at ikke presserende byrådssager skal presses ind og de deraf dårlige arbejdsvilkår for udvalg og forvaltning. Mindretallet ønskede byrådssagernes behandling udsat til efter sommerferien for at sikre sagerne en ordentlig behandling, medlemmer og sekretariat et godt arbejdsmiljø og for at give plads til behandling af andre ventende sager inden sommerferien, herunder til de af udvalgsmedlemmerne selv ønskede punkter.

###

.

### Resume

[adresse] ønsker at udvide den eksisterende havn, hvilket også indebærer etablering af nyt havnebassin.

Der var oprindeligt søgt om en udvidelse på 100 ha., som miljøkonsekvensrapporten er udarbejdet på baggrund af. Miljøkonsekvensrapporten har været fremlagt i 9 ugers offentlig høring sammen med lokalplansforslag og forslag til spildevandstillæg.

Planlægningen fastlægger de fremtidige rammer, mens miljøkonsekvensvurderingen er en tilladelse med vilkår for drift og anlæg, samt afvejning af de samlede miljøpåvirkninger.

Der er indgået politisk forlig om en etapeopdelt havne-udvidelse, etablering af [adresse], samt en ny, reduceret ydermole. Med forliget stilles desuden krav om CO2-neutralitet i anlægsfasen, og der sættes stort fokus på havmiljø.

Samlet vurderes det reducerede projekt at have en reduceret miljøpåvirkning i forhold til den fremlagte miljøkonsekvensrapport. Det vurderes derfor, at der ikke er behov for en fornyet offentlig høring af ændringerne på kommunens myndighedsområde.

### Beslutningspunkter

Det indstilles:

At 1) §25 (VVM) tilladelse vedtages.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 17-04-2023

Patrick Andreasen:

Fremsendes til [adresse] med bemærkning, at Magistraten i mødet 17. april 2023 anbefaler, at byrådet tiltræder Magistratsafdelingen for Teknik og Miljøs indstilling af 31. marts 2023.

Kjeld Bach og Lars Christoffersen kan ikke tiltræde.

Rådmand Alex Klausen tog forbehold.

Borgmester Arne Nielsen var forhindret i at deltage i sagens behandling.

Udvalg: [adresse]

Dato: 26-04-2023

Patrick Andreasen:

Fremsendes til Teknisk Udvalg til behandling i henhold til beslutning i byrådets møde den 26. april 2023.

Sagen blev behandlet sammen med sagerne 18 og 27.

Udvalg: Teknisk Udvalg

Dato: 08-05-2023

Patrick Andreasen:

Sagens behandling udsat.

Udvalg: Teknisk Udvalg

Dato: 17-05-2023

Patrick Andreasen: 4

Sagens behandling udsat.